open-index/open-wikipedia-markdown huggingface dataset:
Nacionalna biblioteka Moldavije

**Nacionalna biblioteka Moldavije** () jest nacionalna biblioteka koja se nalazi u Kišinjevu, Moldavija, glavna je biblioteka države koja je odgovorna za očuvanje, valorizaciju i zaštitu pisane kulturne baštine. Nacionalna biblioteka radi prema vodećim principima UNESCO-a koji se odnose na ovu vrstu biblioteka, dio je Evropske digitalne biblioteke. Osnovana je 1940, vuče korijene iz *Gubernatorske javne biblioteke Besarabije* osnovane 1832. Biblioteka osigurava širok pristup javnosti svojim zbirkama za istraživanje, proučavanje i/ili informacije. Generalni direktor je Elena Pintilei.

Biblioteka je dostupna svim korisnicima koji su navršili 17 godina. Od 1992. do svoje smrti 8. aprila 2015. direktor Nacionalne biblioteke bio je dr Alexe Rău, bibliotekar, filozof, pjesnik i esejista.

## Historija 
*Gubernatorska javna biblioteka Besarabije* (kasnije Javna biblioteka) osnovana je u Kišinjevu naredbom Ministarstva unutrašnjih poslova Ruskog carstva koje ostaje osnivač biblioteke do 1917, biblioteka. Biblioteka je osnovana 22. augusta 1832. dok je guverner zemlje bio A. I. Sarokumski. Doktor prava Peter Manega došao je iz Bukurešta i bio je zaokupljen pronalaženjem, iznajmljivanjem zgrade i otkupom knjižnog fonda. Prvi bibliotekar bio je Gabriel Bilevici, intelektualac sa studijama u Černivcima, profesor u Gimnaziji br. 1- škola za dječake iz Kišinjeva, gde je neko vrijeme bila smještena biblioteka. Knjige iz privatne biblioteke pukovnika I.P. Liprandi, a Kelhner i profesor Arhanghelski, publikacije koje je donirao G. Polonski și Balen de Balen postavili su temelj za početni fond biblioteke. Direktor škole A. Grinevici iz Besarabije, usvojio je pravila javne biblioteke od Odese do Kišinjeva.

1831. trgovac Bogaciov stavlja na raspolaganje Javnoj biblioteci u Kišinjevu jednu od svojih kuća u kojoj je i otvorena biblioteka. 1832.
***Gubernatorska javna biblioteka Besarabije** **(1832-1875)**
**Gavriil Bilevici (1832–1835) 
**Nicolai Kozlov (1835–1846) 
**Mihail Saburov (1846–1847) 
**Ivan Tanskii (1848–1855) 
**Platon Globaciov (IX-XII, 1852) 
**Botean (1855–1856) 
**Petru Şuşchevici (1856–1857) 
**Venedict Beler (1857–1871) 
***Javna biblioteka u Kišinjevu  (1876-1939)**
**Kurkovskaia (1871–1877) 
**Daria Harjevskaia (1884–1924) 
**Maria Arionescu (1931–1934) 
**Elena Niţescu (1934-) 
* **Republička biblioteka SSR Moldavije (1940-1990)**
**Adeli Cernoviţkaia (1944–1946) 
**Iguatie Teleuţă (1946–1948) 
**Alexandr Suhomlinov (1948–1955) 
**Ion Borş (1956–1959) 
**Alexandru Chirtoaca (1959–1963) 
**Gheorghe Cincilei (1963–1964) 
**Petru Ganenco (1965–1983) 
**Grigore Sudacevschi (1984–1987) 
**Tatiana Levandovskaia (1987–1992) 
***Nacionalna biblioteka Moldavije (od 1991)**
**Alexei Rău (1992-2015)
**Elena Pintilei (2015-)

## Reference 
## Vanjski linkovi 
*Zvanični sajt

Kategorija:Biblioteke u Švedskoj
Švedska
Kategorija:Kultura u Stockholmu
Ekskurzija - izvorne snimke 1975-1980

***Ekskurzija - izvorne snimke 1975-1980*** drugi je kompilacijski album sarajevske pop, rok grupe COD. Objavila ga je zagrebačka izdavačka Croatia Records u CD izdanju 2002. godine. Sadrži šesnaest pjesama za koje je muziku i aranžmane uradio Enes Bajramović, a tekstove su napisali Maja Perfiljeva, Ranko Boban, Duško Trifunović i drugi tekstopisci s područja bivše Jugoslavije. Predstavljaju pregled njihovh značajnijih radova počevši od bržih rok i pop pjesama pa sve do laganih balada snimljenih tokom muzičke karijere između 1975-1980. Ujedno, ove pjesme bile su redovni dio koncertnog repertoara grupe COD. Kompilacijski album *"Ekskurzija - izvorne snimke 1975-1980"* objavljen je dvadeset i dvije godine nakon njihove zadnje singl ploče "Slušaj me, majko / Điha, điha". Producent je bio Nikša Bratoš.

## Spisak pjesama 
# Ti si moj slatki bol   4:28
# Novi štos   2:45
# Ciciban  3:55
# Noćne ptice  3:48
# Sve bih dao da mi kažeš da još za nas ima nade  5:03
# Budi jača  3:39
# Zvao sam vjetar 5:55
# Naša ljubav trajala je kratko, jer već sutra si se meni nasmijala slatko  4:33
# Rok za moju bivšu punicu i njenu prijateljicu  4:04
# Dođi mi na čaj  3:57
# Kad smo bili sasvim mali, radili smo divne stvari  6:05
# Bijeli bagrem  5:17
# Denny  4:08
# Slušaj me, Majo  3:41
# Ekskurzija  4:41 
# Zvižduk   1:41 

## Reference 
Kategorija:Albumi grupe COD
Kategorija:Albumi iz 2002.
Kategorija:Albumi u izdanju Croatia Recordsa
Ibrahim Perviz

**Ibrahim Perviz** (Mutnik, kod Cazina, 1902 — Zenica, 6. august 1941), učesnik Narodnooslobodilačke borbe i narodni heroj Jugoslavije.
## Biografija 
Rodio se u Mutniku kod Cazina 1902. godine. Kao rudar radio je u Trepči i u Zenici. Rano se odlučio za revolucionarni pokret i član Komunističke partije Jugoslavije je postao 1935. godine. Zbog toga je često progonjen, hapšen i otpuštan sa posla. Po direktivi partije 1938. godine otišao je u Zenicu. Imao je velikih uticaja u obnovi zeničke partijske organizacije.

Nakon sloma Jugoslavenske države u Aprilskom ratu ustaše su počele da čine masovne zločine zbog toga je Perviz počeo da se politički odupire širenju ustaške organizacije. Zbog dosljednosti i borbi za KPJ određen je za komesara Zeničkog partizanskog odreda.

Prilikom izvršavanja zadataka, Perviz je 5. augusta 1941. godine ušao u Zenicu, iako je znao da su prije njegovog dolaska dvije grupe komunista uhapšene i da policija traga za njim. Nije htio da napusti grad sve dok se ne završi diverzija. Pošto je čovjek koji je izvršavao diverziju bio ustaški agent, ustaše su nastavile da hapse. Perviz je 6. augusta u trenutku kada je trebalo da se sastane sa ostalim članovima partizanskog odreda opkoljen od strane ustaša. Tada je shvatio da je u pitanju izdaja. Svojoj grupi je naredio pravac kojim da se povuku, a sam je prihvatio neravnopravnu borbu kako bi omogućio da se grupa povuče. Da ne bi bio zarobljen, izvršio je samoubistvo.

Ukazom predsjednika FNR Jugoslavije Josipa Broza Tita, 24. jula 1953. godine, proglašen je za narodnog heroja.

Kategorija:Nosioci Ordena narodnog heroja
Kategorija:Biografije, Cazin
Kategorija:Rođeni 1902.
Kategorija:Umrli 1941.
Kategorija:Jugoslavenski partizani
Kategorija:Jugoslavenski komunisti
Kategorija:Bosanskohercegovački partizani
Kategorija:Bosanskohercegovački komunisti
Supra (Gruzija)

**Supra** je središnji dio gruzijske kulture i predstavlja tradicionalni gruzijski slavljeni sto ili gozbu. Ova društvena tradicija odvija se u raznim prilikama i odlikuje se jedinstvenim gostoprimstvom, kulinarskom raznolikošću i muzičkom pratnjom.
mini|Tipična jela gruzijske kuhinje

## Proces tipične Supra 
Supra je više od obroka; to je kulturno iskustvo koje slijedi određeni slijed:

# *Pozdravi i zdravice* : Goste srdačno dočekuje, često tamada (zdravica) koja predsjedava proslavama. Daju se brojne zdravice kojima se nazdravljaju različiti aspekti života.
# *Posluživanje hrane* : Poslužuju se tradicionalna gruzijska jela uključujući khachapuri (punjeni hleb), mtsvadi (mesni ražnjići), gruzijski sir i raznovrsno povrće. Jela su bogata i raznovrsna.
# *Muzika i pevanje* : Tokom Supre, pevaju se tradicionalne gruzijske pesme i često se svira muzika. Gosti mogu pjevati i plesati.
# *Vino i pića* : Vino igra značajnu ulogu u Supri. Gruzija ima dugu tradiciju vinarstva i smatra se kolijevkom vinogradarstva.
# *Druženje i zajednica* : Supra je prilika da provedete vrijeme sa porodicom i prijateljima. Atmosfera je topla i primamljiva.

## Uloga Tamade 
**Tamada** igra centralnu ulogu u Supri. On vodi proslave, drži govore i zdravice i osigurava da se Supra proces poštuje. Tamada je često poštovana i iskusna osoba u zajednici.

## Razlozi za Supru 
Supra se održava u raznim prilikama uključujući:

* *Vjenčanja* : Svadbene supra često su posebno razrađene i slavljeničke.
* *Rođendani* : Rođendanske supra su prilika za proslavu nove godine života.
* *Krštenja* : Na krštenju se održavaju supra za dobrodošlicu novorođenčetu.
* *Praznici žetve* : Ovi festivali slave poljoprivrednu žetvu i često se povezuju sa Suprasima.
* *Primanje gostiju* : U gruzijskoj kulturi svaki gost se naziva „božjim darom“. Stoga se već smatra povodom za supra kada osoba dođe u posjetu izdaleka.

Supra je sastavni dio gruzijske kulture i naglašava važnost gostoprimstva, zajednice i tradicije u Gruziji.

## Izvori 
Knjiga:  "Supra - Ein Fest der georgischen Küche" (Tiko Tuskadze im Ars Vivendi)  ISBN 978-3-86913-978-4

## Web linkovi 
Kategorija:Gruzijska kultura
Kolekcija hitova (grupa COD)

***Kolekcija hitova*** prvi je kompilacijski album sarajevske pop, rok grupe COD. Objavila ga je zagrebačka izdavačka Jugoton na kaseti 1980. godine. Sadrži četrnaest pjesama za koje je muziku i aranžmane uradio Enes Bajramović, osim "Stranci" za koju je muziku i tekst napisao Đorđe Gavrić. Tekstove su napisali Maja Perfiljeva, Ranko Boban, Duško Trifunović, Mišo Marić i drugi tekstopisci s područja bivše Jugoslavije. Predstavljaju pregled njihovh značajnijih radova počevši od bržih rok i pop pjesama pa sve do laganih balada snimljenih tokom njihove muzičke karijere. Ujedno, ove pjesme bile su redovni dio koncertnog repertoara grupe COD. Kompilacijski album *"Kolekcija hitova"* objavljen je iste godine kad i njihova zadnja singl ploča "Slušaj me, Majo / Điha, điha".

## Spisak pjesama 
# Ekskurzija
# Moja mala na popravni pala
# Noćne ptice  3:48
# Stranci
# Budi jača  3:39
# Denny  4:08
# Ciciban
# Dođi mi na čaj  3:57
# Kad smo bili sasvim mali, radili smo divne stvari  6:05
# Ti si moj slatki bol 
# Zvižduk u 7    1:41 
# Zvao sam vjetar
# Jučer, danas, sutra
# Bijeli bagrem  5:17

## Reference 
Kategorija:Albumi grupe COD
Kategorija:Albumi iz 1980.
Kategorija:Albumi u izdanju Jugotona
Ermengarda od Toursa

**Ermengarda od Toursa** (805 – 20. mart 851) bila je karolinška carica kao supruga cara Lotara I, za koga se udala u oktobru 821.

Ermengardini roditelji bili su grof Hugo od Toursa i njegova supruga Ava.

## Porodica 
Sinovi Ermengarde i Lotara I jesu:
* Ludovik II od Italije
* Lotar II
* Karlo Provansalski

Osim što je bila carica, Ermengarda je bila kraljica Italije.

## Reference 
## Literatura 
* 
* 
* 

Kategorija:Supružnici franačkih vladara
Kategorija:Carice Svetog Rimskog Carstva
Kategorija:Umrli 841.
Ciciban / Rok za moju bivšu punicu i njenu prijateljicu

**"Ciciban / Rok za moju bivšu punicu i njenu prijateljicu"** druga je singl ploča sarajevske pop rok grupe COD. Objavila ga je zagrebačka izdavačka kuća Jugoton 1975. Muziku i aranžmane za obje pjesme napisao je gitarist i vođa ovog sastava Enes Bajramović, kao i tekst za naslovnu pjesmu "Ciciban". Na A-strani singla je pjesma *"Ciciban"* koja počinje uvodom na klaviru odsviranim u stilu vesele kabaretske muzike, a završava se na isti način uz pjevanje i pratnju saksofona. Ovo je jedna od najpoznatijih pjesama s kojom su muzičari iz pop rok sastava COD ostvarili pristojan uspjeh kod publike i kritičara, a mogla se u to vrijeme često čuti na Radioteleviziji Sarajevo. Na B-strani je rokenrol pjesma pod nazivom *"Rok za moju bivšu punicu i njenu prijateljicu"* za koju je tekst napisao Ranko Boban. Odsvirana je u poletnom rokenrol maniru s čvrsto odsviranim rifovima na električnoj gitari i zanimljvim solom na saksofonu u sredini pjesme uz prepoznatljivo pjevanje Selvera Brdarića. U obje pjesme je osim pjevača Brdarića poseban doprinos cjelokupnom zvuku grupe COD dao klavijaturist Nenad Jurin kao i saksofonist. Istovremeno, pokazali su visok kvalitet muziciranja stečen tokom prethodnih godina kada su nastupali kao prateća grupa drugim sarajevskim pjevačima kao i nastupima po tamošnjim muzičkim klubovima. Ovim muzičkim izdanjem grupa COD nastavila je s komponiranjem kvalitetnih pop rok pjesama potvrdivši svoje mjesto još jedne koncertne atrakcije na sarajevskoj pop rok sceni. Fotografiju i dizajn za omot uradio je Dragan S. Stefanović.

## Muzički primjeri 
* Ciciban
* Rok za moju bivšu punicu i njenu prijateljicu

## Reference 
Kategorija:Singlovi iz 1976.
Kategorija:Singlovi grupe COD
Kategorija:Singlovi u izdanju Jugotona
Małgorzata Ruchała

**Małgorzata Ruchała** rođena 21. januara 1961. u Limanowi, je nekadašnja poljska biatlonka i nordijska skijašica-trkačica

## Karijera 
### Olimpijske igre 
#### Biatlon 
Małgorzata Ruchała nije nastupila na Zimskim olimpijskim igrama u biatlonu.

#### Skijaško trčanje 
Małgorzata Ruchała je u skijaškom trčanju nastupila na trima olimpijskim igrama i to na ZOI 1992. u francuskom Albertville, na ZOI 1994. u norveškom Lillehammeru i na ZOI 1998 u japanaskom Naganu. Najbolji rezultat u pojedinačnoj konkurenciji bilko joj je 14-o mjesto u potjeri na ZOI 1994, kada je sa zaostatkom od 2:19.3&nbsp;min bila sporija od Ruskinje Ljubov Jegorove. Na istim igrama u štafeti s Mićhalinom Maciuszek, Dorotom Kwaśny i Bernadettom Bocek, osvojila je osmo mjesto, što joj je najbolji plasman u ekipnim takmičenjima.

### Svjetska prvenstva 
#### Biatlon 
Nastupila je na dva Svjetska prvenstva od 1987-88. Najbolji plasman u pojedinačnim utrkama bilo joj je 12-o mjesto na SP 1987. u finskom Lahtiju u utrci na 5 km, kada je s pet promašaja i zaostatkom od 2:00.7&nbsp;min bila sporija od pobjednice Jelene Golovine, koja je završila utrku bez promašaja. U ekipnim disciplinama nije nastupala.

#### Skijaško trčanje 
### Svjetski kup 
#### Biatlon 
U utrkama Svjetskog kupa u biatlonu nije nastupala.

#### Skijaško trčanje 
## Kraj karijere 
## Napomene 
## Vanjski linkovi 
* 
* 
* 
* Zvanična banka podataka IBU-a

## Reference 
Kategorija:Rođeni 1961.
Kategorija:Biografije, Limanowa
Kategorija:Poljski biatlonci
Kategorija:Poljski skijaši-trkači
Kategorija:Skijaši-trkači na Zimskim olimpijskim igrama 1992.
Kategorija:Skijaši-trkači na Zimskim olimpijskim igrama 1994.
Kategorija:Skijaši-trkači na Zimskim olimpijskim igrama 1998.
Kategorija:Poljski olimpijci u biatlonu
Sava II

130px|mini|Sava II
Sveti **Sava II** (srpska ćirilica: **Сава II**) bio je srpski knez i treći arhiepiskop Srpske pravoslavne crkve (1263 – 1271). Sava je rođen kao princ **Predislav** (Предислав), sin velikog župana Stefana Nemanjića i Grkinje Eudokije Anđeo. Sava je bio brat kraljeva Stefana Radoslava i Stefana Vladislava te polubrat Stefana Uroša I. Komnena je bila Savina sestra.

Predislav je uzeo ime po svom stricu, svetom Savi. Crkvena vlast, kao i sekularna, bila je u rukama Nemanjića.

Sava je naslijedio Arsenija I Sremca.
## Reference 
Kategorija:Nemanjići
Kategorija:Sveci Srpske pravoslavne crkve
10. paralela (jug)

**10. južna paralela** jest paralela koja je 10 stepeni južno od ekvatora. Presijeca Atlantski okean, Afriku, Indijski okean, Australaziju, Tihi okean i Južnu Ameriku. Njena ukupna dužina, od koje 80% presijeca okeane, iznosi 39.470&nbsp;km, što je 98% dužine ekvatora, od kojeg je udaljena 1106&nbsp;km, a od Južnog pola 8896&nbsp;km.

Na ovoj geografskoj širini jedan stepen geografske dužine iznosi 109,638&nbsp;km. 

Ova paralela čini mali dio granice između Brazila i Perua.

## Oko svijeta 
Počevši od nultog meridijana i idući u smjeru istoka, 10. južna paralela prolazi kroz sljedeće lokacije ili vrlo blizu njih:
:

## Također pogledajte 
* 9. paralela (jug)
* 11. paralela (jug)

## Reference 
Kategorija:Paralele
Sve džaba

***Sve džaba*** je bosanskohercegovačko-hrvatsko-srpski film iz 2006. režisera Antonija Nuića.

Film je premijerno prikazan na Pulskom filmskom festivalu 2006., gdje je osvojio Veliku zlatnu arenu za najbolji film, zajedno s najboljom režijom (Antonio Nuić), najboljim scenarijem (Antonio Nuić) i nagradu za najbolju sporednu žensku ulogu (Nataša Janjić).

## Reference 
Kategorija:Filmovi na bosanskom jeziku
Kategorija:Bosanskohercegovački dramski filmovi
Kategorija:Filmovi iz 2006.
Gabriel Martinelli

**Gabriel Teodoro Martinelli Silva** (rođen 18. Juni 2001.), poznatiji kao **Gabriel Martinelli**, je brazilski profesionalni nogometaš koji nastupa za engleski Arsenal i reprezentaciju Brazila.

Martinelli je senirosku karijeru započeo u brazilskom Ituano pa je 2019. potpisao za Arsenal sa svojih 18 godina. U svojoj debitanskoj sezoni je osvojio FA kup.

On je predstavljao Brazil na olimpijskim igrama 2020, osvojivši zlatnu medalju. Dvije godine kasnije debitira za seniorsku reprezentaciju Brazila gdje je učestvovao na svjetskom prvenstvu 2022.

## Privatni život 
Martinelli je u vezi sa Isabellom Reusso.

## Nagrade 
#### Arsenal 
* FA kup: 2019/2020
* FA Community Shield: 2023

#### Brazil U23 
* Olimpijske igre: 2020

#### Individualno 
* Campeonato Paulista mladi igrač godine: 2019
* Campeonato Paulista tim godine: 2019

## Reference 
Kategorija:Rođeni 2001.
Kategorija:Živi ljudi
Kategorija:Nogometaši Arsenala
Kategorija:Igrači na Svjetskom prvenstvu u nogometu 2022.
Kategorija:Osvajači zlatne medalje na Olimpijskim igrama (Brazil)
Kategorija:Nogometaši na Olimpijskim igrama 2020.
Biatlon na Azijskim igrama 2007 – 7,5 km

Takmičenje u **biatlonu na Azijskim igrama 2007.** u disciplini sprint na 7,5&nbsp;km u ženskoj konkurenciji, održano je na Beida Lake Skiing Resortu u Changchunu, kineskoj pokrajini Jilinu u Kini 29. januara 2007. Ovo je bilo četvrti put da se na Azijskim igrama održavaju biatlonska takmičenja u ženskoj konkurenciji. Sva takmičenja su bila u organizaciji Međunarodne skijaške federacije.

## Rezultati 
## Reference
*Rezultati

## Napomene 
## Vanjski linkovi
*2007 Asian Winter Games official website

sprint
Ja sam iz Krajine, zemlje kestena

***Ja sam iz Krajine, zemlje kestena*** je bosanskohercegovački film iz 2013. režisera Jasmina Durakovića. Scenario za film je zasnovan na neobjavljenom romanu scenariste Mirsada Ćatića *"Krvavi zalogaj".*

## Uloge 
* Edhem Husić kao Omer
* Vanessa Glođo kao Dunja
* Mirsad Tuka kao Zlatan
* Nikolina Friganović kao Jasna
* Emina Muftić kao Ajka
** Amra Silajdžić kao mlada Ajka
* Muharem Osmić kao Jusuf
* Zijah Bajrić kao agent
* Armin Ćatić kao Zlatanov otac
* Reshad Strik

## Premijera 
Film je premijerno prikazan u Bihaću 1. jula 2013. Prikazan je u Sarajevu 4. jula, Tuzli 5. jula i u Bugojnu 7. jula 2013.

## Reference 
Kategorija:Filmovi o Ratu u Bosni i Hercegovini
Kategorija:Filmovi na bosanskom jeziku
Kategorija:Filmovi iz 2013.
Beloslava

**Beloslava** (ćirilica: **Белослава**), poznata i kao **Beloslava Bugarska**, bila je bugarska princeza i srpska kraljica. Njeni roditelji bili su car Ivan Asen II i Ana Anisia.

Beloslava se udala za Stefana Vladislava prije nego šta je postao kralj Srbije. Brak je dogovorio Vladislavov stric, sveti Sava. Nakon svrgnuća brata Stefana Radoslava, Vladislav je postao kralj, a Beloslava kraljica. Sam Vladislav svrgnut je od strane svog polubrata Stefana Uroša I. Beloslava je pobjegla u Dubrovnik, a nakon pomirbe s polubratom, Vladislav je postao kralj Zete, dok je Beloslava bila njegova kraljica.

## Djeca 
Djeca kraljice Beloslave i njenog muža:
*Stefan
*Desa
*kći
## Literatura 
*Pavlov, Plamen (2006). Търновските царици [Queens of Tarnovo]. Veliko Tarnovo: ДАР-РХ.

Kategorija:Nemanjići
Kategorija:Supružnici srpskih vladara
Nacionalna biblioteka Abhazije

**Nacionalna biblioteka Abhazije** () jest javna biblioteka u Suhumiju, glavnom i najvećem gradu autonomne pokrajine Abhazije u Gruziji i *de facto* nezavisne države. Od 1981. biblioteka nosi ime narodnog pisca Abhazije Ivana Papaskirija.

## O biblioteci 
[mini|Ploča s imenom biblioteke na [Abhaski jezik|abhaskom i engleskom jeziku]]
Nacionalnu biblioteku Abhazije osnovao je 15. marta 1921. Odjel za narodno obrazovanje Revolucionarnog komiteta Abhazije kao centralnu biblioteku u Suhumiju. Iste godine, 29. marta, otvorena je čitaonica u nekadašnjoj "arhijerejskoj kući" u Ulici slobode. Knjižni fond činile su privatne biblioteke, a 1922. postala je centralno skladište knjiga. Godine 1926. dobila je status centralne gradske biblioteke, koja je počela upravljati svim bibliotekama Abhaske ASSR.

Godine 1938. biblioteka je dobila status Republičke biblioteke. Trenutno biblioteka ima devet odjela sa zbirkom od približno 450.000 primjeraka. Čitaocima nudi literaturu iz različitih područja nauke, razmjenjuje knjige s ruskim bibliotekama i nabavlja literaturu na različitim jezicima.

Također ima odjele za bibliografiju, usluge za čitaoce i restauraciju knjiga. Pokrenuti su novi odjeli, kao što su elektronski katalog i upravljanje elektronskim resursima. Biblioteka koristi najnovije moderne tehnologije i čitaocima dostavlja knjige koje žele posredstvom elektronskog kataloga.

## Galerija 

Datoteka:Национальная библиотека Республики Абхазия 18.jpg|alt=
Datoteka:Национальная библиотека Республики Абхазия 19.jpg|alt=
Datoteka:Национальная библиотека Республики Абхазия 12.jpg|alt=
Datoteka:Национальная библиотека Республики Абхазия 05.jpg|alt=
Datoteka:Национальная библиотека Республики Абхазия 06.jpg|alt=
Datoteka:Мемориальный музей И.Г. Папаскир. Национальная библиотека Республики Абхазия 03.jpg|alt=
Datoteka:Национальная библиотека Республики Абхазия 08.jpg|alt=
Datoteka:Национальная библиотека Республики Абхазия 13.jpg|alt=

## Također pogledajte 
* Evropska biblioteka
* Nacionalna biblioteka Rusije
* Nacionalna biblioteka Gruzije

## Reference 
## Vanjski linkovi 
* Službeni veb-sajt

Abhazija
Kategorija:Kultura u Suhumiju
Kategorija:Biblioteke u Abhaziji
Now and Then (The Beatles)

**"Now and Then"** je singl britanske rok-grupe The Beatles. Objavljen je 2. novembra 2023. Osnova ovog djela datira otprilike iz 1979, kada je John Lennon, istaknuti član grupe, snimio početni solo klavirski demo kod kuće. Ova rana izvedba melodije ostala je nedovršena. Kasnije su zajednički napori preostalih kolega iz Beatlesa, Paula McCartneyja i Ringa Starra, odigrali ključnu ulogu u njegovom dovršavanju. Navedeni cilj ostvaren je presnimavanjem i integracijom arhivskih snimaka njihovog preminulog člana benda, Georgea Harrisona.

Na ovom singlu je i novi miks prvog singla Beatlesa, "Love Me Do", koji je prvobitno objavljen 1962. Ovo izdanje prikladno je nazvano "Posljednja pjesma Beatlesa".

## Reference 
Kategorija:Pjesme Beatlesa
Kategorija:Pjesme Johna Lennona
Kategorija:Singlovi iz 2023.
Kategorija:Pjesme iz 1979.
Eddie Nketiah

**Edward Keddar Nketiah** (30. maj 1999), poznatiji kao **Eddie Nketiah**, engleski je nogometaš koji igra za engleski Crystal Palace i reprezentaciju Engleske.

Karijeru je počeo u Arsenalu te je 2017. debitirao za prvi tim. Bio je na pozajmici u Leeds Unitedu, gdje su bili prvaci Championshipa 2019/20.

## Trofeji i nagrade 
#### Arsenal 
* FA Kup: 2019/20
* FA Community Shield: 2020, 2023
* UEFA Evropska liga: drugoplasirani – 2018/19

#### Leeds United 
* EFL Championship: 2019/20

#### Engleska U-21 
* Takmičenje "Maurice Revello": 2018

## Reference 
Kategorija:Rođeni 1999.
Kategorija:Živi ljudi
Kategorija:Biografije, Lewisham
Kategorija:Nogometaši Arsenala
Kategorija:Nogometaši Leeds Uniteda
Kategorija:Nogometaši Crystal Palacea
Olimpijske igre 1900.

**Ljetne olimpijske igre 1900.** (), danas zvanično poznate kao **Igre II Olimpijade** () i poznate i kao **Paris 1900**, bile su međunarodni multi-sportski događaj koji se održao u Parizu, Francuska, od 14. maja do 28. oktobra 1900. godine. Nisu održane ceremonije otvaranja ili zatvaranja.

Na konferenciji na Sorboni 1894. Pierre de Coubertin je predložio da se Olimpijske igre održe u Parizu 1900. godine. Međutim, delegati konferencije nisu htjeli da čekaju šest godina i lobirali su da se prve igre održe 1896. Donijeli su odluku da se prve Olimpijske igre održe 1896. godine u Atini i da Pariz bude domaćin drugih Igara.
[desno|mini| [Vélodrome de Vincennes]]
desno|mini| Alvin Kraenzlein Pobjednik na 60&nbsp;m, 110&nbsp;m prepone, 200&nbsp;m prepone i skok u dalj
[mini| [Ray Ewry, pobjednik u skoku u vis i skoku u dalj.|lijevo]]
[mini| Pozlaćene srebrne, [Srebro|srebrne i bronzane medalje za Olimpijske igre 1900. u kolekciji Olimpijskog muzeja|lijevo]]

## Reference 
## Vanjski linkovi 
Kategorija:Ljetne olimpijske igre 1900.
Zakonski depozit

**Zakonski depozit** koji se još naziva i **obavezni depozit** jest zakonska obaveza da osoba ili grupa preda kopije svojih publikacija u spremište, obično u biblioteku. Broj potrebnih kopija varira od zemlje do zemlje. Obično je nacionalna biblioteka primarno skladište ovih primjeraka. U nekim zemljama postoji i obaveza obaveznog depozita koji se postavlja pred vladu, koja je obavezna da pošalje kopije dokumenata javno dostupnim bibliotekama.

Zakonodavstvo koje pokriva ovaj zahtjev razlikuje se od zemlje do zemlje, ali je često sadržano u *Zakonu o autorskim pravima*. Sve do kasnog 20. vijeka obavezni primjerak pokrivao je samo štampane, a ponekad i audio-vizuelne materijale, ali je u 21. vijeku većina zemalja morala proširiti svoje zakonodavstvo na digitalne dokumente. UNESCO je 2000. objavio novo i prošireno izdanje *Jean Lunnovih Smjernica za zakonodavstvo o obveznim depozitima iz 1981*, koje se bavi pitanjem elektronskih formata u svojim preporukama za izradu zakona o obaveznom depozitu

## Također pogledajte 
* Institucionalni repozitorij

## Dodatna literatura 
* Includes Australia, Canada, China, Estonia, France, Germany, Israel, Italy, Japan, Netherlands, New Zealand Norway, South Korea, Spain, United Kingdom.
*
* Visibility of International Recommendations for Legal Deposit of Publications in National Legislations (2004). Report to the IFLA Standing Committee, Buenos Aires. Claudia Bazán, Universidad Nacionalde Mar del Plata
* Jules Larivière (2000). *Guidelines for legal deposit legislation* (A revised, enlarged and updated edition), Paris, UNESCO.
* 
* 
* Library and Archives Canada (1982). *Legal Deposit at the [then named] National Library of Canada* = *Le Dépôt légal à la Bibliothèque nationale du Canada*. Ottawa: National Library of Canada. Text, printed *tête-bêche*, in English and in French. 

## Reference 
Kategorija:Bibliotekarstvo
Songs for the Deaf

***Songs for the Deaf*** treći je studijski album američke rok-grupe Queens of the Stone Age. Objavljen je 27. augusta 2002. pod izdavačkom kućom Interscope Records. Na albumu su gostujući muzičari, među njima i Dave Grohl na bubnjevima. Bio je posljednji album Queens of the Stone Agea na kojem je Nick Oliveri svirao bas-gitaru. Songs for the Deaf je opušteni konceptualni album koji slušatelja vodi na vožnju kroz kalifornijsku pustinju od Los Angelesa do Joshua Treea, slušajući usputne radio postaje iz gradova kao što su Banning i Chino Hills.

Album *Songs for the Deaf* dobio je pohvale kritičara i Queens of the Stone Age donio njihov prvi zlatni certifikat u Sjedinjenim Državama. Prodali su milion primjeraka u Evropi i dobili platinastu certifikaciju Međunarodne unije fonografske industrije 2008. Objavljena su tri singla: "No One Knows", "Go with the Flow" i "First It Giveth".

## Spisak pjesama 
## Zasluge 
* Josh Homme – pjevač, gitara
* Nick Oliveri – bas-gitara, pjevač
* Dave Grohl – bubnjevi (sve pjesme osim 1 i 8)
* Mark Lanegan – pjevač

## Reference 
Kategorija:Albumi Queens of the Stone Agea
Kategorija:Albumi iz 2002.
Kategorija:Konceptualni albumi
Dream pop

**Dream pop** (također napisan kao **dreampop**) jest podžanr alternativnog roka i neopsihodelije, koji naglašava atmosferu i zvučnu teksturu jednako kao i pop melodiju. Uobičajene karakterestike su zadihani glasovi, gusta produkcija i efekti kao što su reverb, eho, tremolo i chorus. Često se preklapa sa srodnim žanrom shoegazea, zato se oba žanrovska izraza koriste izmjenično.

Žanr je postao poznat 1980-ih kroz rad grupa kao što su Cocteau Twins i A.R. Kane. Kasnije su grupe kao što su My Bloody Valentine, Slowdive, Galaxy 500, Julee Cruise, Lush i Mazzy Star, objavile značajne albume u tom stilu. Nakon uspjeha grupa kao što su Beach House, krajem 2000-ih je doživio ponovnu popularnost među milenijalcima.

## Reference 
Kategorija:Dream pop
Kategorija:Neopsihodelija
Kategorija:1980-e u muzici
Kategorija:1990-e u muzici
Kategorija:2000-te u muzici
Kategorija:2010-e u muzici
Queens of the Stone Age

**Queens of the Stone Age** (često skraćeno **QOTSA**) američka je rok-grupa osnovana 1996. u Seattleu, Washington. Osnovao ju je pjevač i gitarist Josh Homme, koji je bio jedini stalni član grupe tokom različitih promjena postave. Od 2013. postavu čine Homme i Troy Van Leeuwen (gitara, lap steel, klavijature, udaraljke, prateći pjevač), Michael Shuman (bas-gitara, klavijature, prateći pjevač), Dean Fertita (klavijature, gitara, udaraljke, prateći pjevač) i Jon Theodore (bubnjevi, udaraljke). Queens of the Stone Age poznati su po svom stilu riff-vođene i ritmične hard-rok muzike s bluzom, Krautrockom i elektronikom, Hommeovim prepoznatljivim falset vokalima i neortodoksnim gitarskim ljestvicama.

Nastala je nakon raspada Hommeove prethodne grupe Kyuss i proširila se na muzičku scenu Palm Deserta. Istoimeni prvijenac snimljen je s bivšim članovima Kyussa, Alfredom Hernándezom na bubnjevima i Hommeom na svim ostalim instrumentima. Bas-gitarist Nick Oliveri pridružio se grupi na pratećoj turneji i postao suglavni pjevač grupe uz Hommea. Njihov drugi studijski album, *Rated R*, na kojem je gostovao pjevač Mark Lanegan, bio je prvi album grupe na Interscope Records. Bio je komercijalno i kritički uspješan, a na njemu je bio i njihov revolucionarni singl "The Lost Art of Keeping a Secret". Treći studijski album grupe, *Songs for the Deaf*, objavljen je 2002. uz sveopće odobravanje i kontinuirani komercijalni uspjeh. Na njemu je pored Davea Grohla na bubnjevima gostovao i Alain Johannes i Natasha Shneider.

Nakon odlaska Oliverija i Lanegana 2004. i 2005, Homme je postao jedini pjevač grupe, a multiinstrumentalist Troy Van Leeuwen i bubnjar Joey Castillo postali ključni saradnici na albumu *Lullabies to Paralyze* iz 2005. i *Era Vulgaris* iz 2007. Nakon nekoliko godina pauze, grupa je 2013. potpisala ugovor s nezavisnom izdavačkom kućom Matador Records i u deset godina objavila trilogiju albuma: *...Like Clockwork* (2013), Villains (2017) i *In Times New Roman...* (2023). Trilogija je grupi donijela daljnje priznanje kritičara i novi vrhunac komercijalnog uspjeha.

Grupa je bila nominovana sedam puta za nagradu Grammy: četiri puta za najbolju hard-rok izvedbu, dva puta za najbolji rok-album i jednom za najbolju rok- izvedbu.

## Diskografija 
**Studijski albumi**
* *Queens of the Stone Age* (1998)
* *Rated R* (2000)
* *Songs for the Deaf* (2002)
* *Lullabies to Paralyze* (2005)
* *Era Vulgaris* (2007)
* *...Like Clockwork* (2013)
* *Villains* (2017)
* *In Times New Roman...* (2023)

## Turneje
* *Queens of the Stone Age* turneja (1998–1999)
* *Rated R* turneja (2000–2001)
* *Songs for the Deaf* turneja (2002–2004) 
* *Lullabies to Paralyze* turneja (2005–2006)
* *Era Vulgaris* turneja (2007–2008)
* *Queens of the Stone Age* turneja reizdanja (2011)
* *...Like Clockwork* turneja (2013–14)
* *Villains* svjetska turneja (2017–2018)
* The End Is Nero Tour (2023)

## Reference 
Kategorija:Američke rok-grupe
Kategorija:Američke stoner rok grupe
Kategorija:Muzičke grupe osnovane 1996.
Kategorija:Queens of the Stone Age
Bijeli božić / Bijeli božić

**Bijeli božić** četrnaesta je singl-ploča sarajevske pop-rok grupe Crvena jabuka. Objavila ga je na kaseti zagrebačka izdavačka kuća Croatia Records 1995. i predstavlja specijalno muzičko izdanje, koje se nije našlo u javnoj prodaji. 
Na obje strane kasete nalaze se pop-rok obrade tradicionalne božične pjesme (djelo američkog kompozitora i tekstopisca Irvinga Berlina) koju je Dražen Žerić u duetu otpjevao sa Sašom Lošićem. Nešto kasnije objavljena je na njihovom studijskom albumu *"U tvojim očima"*, snimljenom 1996. Odsvirana je u opuštenijem ritmu swing muzike uz pratnju crkvenih zvona s početka pjesme. Tu je i prepoznatljivo opušteni stil pjevanja Žerića uz istaknuti solo Nikše Bratoša na akustičnoj gitari u sredini pjesme. Objavljivanje ove singl ploče predstavlja lijep primjer saradnje predvodnika dva veoma značajna muzička sastava sarajevske škole pop roka iz druge polovine 1980-ih. Producent i snimatelj bio je Nikša Bratoš.

## Muzički primjeri 
* "Bijeli božić "

## Reference 
Kategorija:Singlovi iz 1995.
Kategorija:Singlovi Crvene jabuke
Kategorija:Singlovi u izdanju Croatia Recordsa
Jelena Anžujska

**Jelena Anžujska** (srpska ćirilica: Јелена Анжујска) (umrla 8. februara 1314) bila je srpska kraljica kao supruga kralja Stefana Uroša I. Nije jasno ko su bili Jelenini roditelji, ali prema teoriji, Jelena je bila kćerka Ivana Angela Srijemskog te je stoga poznata i kao **Jelena Angelina** (srpski *Jelena Anđel*). Hagiografija koju je napisao arhiepiskop Danilo II pominje Jelenu kao ženu francuskog roda.

Sinovi Stefana Uroša I i Jelene bili su kraljevi Stefan Dragutin i Stefan Uroš II, poznat kao Stefan Milutin. Tokom vladavina svojih sinova, Jelena je bila administrator Zete i Travunja. Dala je sagraditi manastir Gradac. Postala je monahinja u crkvi svetog Nikole u Skadru.

Srpska pravoslavna crkva slavi Jelenu kao sveticu.

## Izvori 
* 
* 

Kategorija:Nemanjići
Kategorija:Supružnici srpskih vladara
MTV Unplugged in New York

***MTV Unplugged in New York*** koncertni je album američke rok-grupe Nirvana koji je 1. novembra 1994. objavljen pod izdavačkom kućom DGC Records. Sadrži akustičnu izvedbu snimljenu u Sony Music Studios u New York Cityu 18. novembra 1993. za televizijsku emisiju *MTV Unplugged*.

Emisiju je režirala Beth McCarthy, a emitirana je na kabelskoj televiziji MTV 16. decembra 1993. U odstupanju od tradicije *MTV Unpluggeda*, Nirvana je puštala uglavnom manje poznati materijal i obrade pjesama Vaselinesa, Davida Bowieja, Lead Bellyja i Meat Puppetsa. Za razliku od prijašnjih nastupa *MTV Unpluggeda*, koji su bili u potpunosti akustični, Nirvana je tokom nastupa koristila električno pojačalo i gitarske efekte. Na nastupu su im se pridružili ritmični gitarist Pat Smear i violončelistica Lori Goldston, kao i članovi Meat Puppets Cris i Curt Kirkwood na nekim pjesmama.

*MTV Unplugged* objavljen je nakon što su odustali od planova da nastup objave kao dio kompilacije dvostrukog koncertnog albuma pod nazivom *Verse Chorus Verse*. Bilo je to prvo izdanje Nirvane nakon smrti pjevača i gitariste Kurta Cobaina sedam mjeseci ranije. Album je dospio na prvo mjesto američke ljestvice *Billboard 200*, a Udruženje diskografske industrije Amerike (RIAA) 2020. ga je osam puta proglasilo platinastim. Osvojio je nagradu za najbolju alternativnu izvedbu na dodjeli nagrada Grammy 1996, što je jedini Nirvanin Grammy. Od tada je rangiran među najbolje koncertne albume svih vremena. Izvedba je objavljena na DVD-u 2007.

## Spisak pjesama
## Zasluge 
**Nirvana**

* Kurt Cobain – glavni pjevač, elektro-akustična gitara (1–9, 13, 14)
* Krist Novoselic – akustični bas (1, 2, 4, 6–9, 13, 14) accordion (3), akustična ritmična gitara (10–12)
* Dave Grohl – bubnjevi (1, 2, 4, 6–14), prateći pjevač, akustični bas i udaraljke (3)
* Pat Smear – akustična gitara (1–4, 6–9, 13, 14)

**Dodatni muzičari**

* Lori Goldston – čelo (3, 4, 6–9, 13, 14)
* Cris Kirkwood – akustični bas, prateći pjevač (10–12)
* Curt Kirkwood – akustična glavna gitara (10–12

## Reference 
Kategorija:Albumi iz 1994.
Kategorija:Albumi Nirvane
Kategorija:MTV Unplugged albumi
Kategorija:Grammy za najbolji album alternativne muzike
Dimitar Kovačevski

**Dimitar Kovačevski** (rođen 24. jula 1974) jest makedonski političar i bivši premijer Sjeverne Makedonije. Nekadašnji je predsjednik Socijaldemokratskog saveza Makedonije.

## Politička karijera
Nakon parlamentarnih izbora 2020. godine u Sjevernoj Makedoniji, Kovačevski je imenovan za zamjenika ministra finansija u drugoj vladi Zorana Zaeva. Parlament ga je na ovu funkciju izabrao 23. septembra 2020.

Zaev je najavio ostavku na mjesto premijera i lidera Socijaldemokratskog saveza Makedonije (SDSM) nakon poraza na lokalnim izborima 2021. To je izazvalo nestabilnost u krhkoj vladajućoj većini, koja je ipak preživjela pritisak opozicije predvođene VMRO-DPMNE za izglasavanje nepovjerenja. Nakon toga, Zaevova vlada je ojačala svoju većinu u parlamentu tako što je dobila podršku još četiri poslanika iz stranke Alternativa, koja je do tada bila u opoziciji. Kovačevski je bio u pratnji Zaeva tokom pregovora sa Alternativom, što je lansiralo njegovo ime kao najvjerovatnijeg Zaevovog nasljednika.

Nakon što je Zaev zvanično podnio ostavku na mjesto predsjednika SDSM-a, Kovačevski je pobijedio na unutarstranačkim izborima 12. decembra 2021. godine, ostavivši druga dva kandidata daleko iza po glasovima i naslijedivši Zaeva na mjestu lidera stranke. Položio je zakletvu kao novi premijer 16. januara 2022.

## Reference
## Vanjski linkovi
*

Kategorija:Rođeni 1974.
Kategorija:Živi ljudi
Kategorija:Biografije, Kumanovo
Kategorija:Makedonski političari
Kategorija:Makedonski premijeri
From the Muddy Banks of the Wishkah

***From the Muddy Banks of the Wishkah*** je koncertni album američke rok-grupe Nirvana objavljen 1. oktobra 1996. Sadrži koncertne izvedbe snimljene između 1989. i 1994.

Album je dostigao prvo mjesto ljestvice *Billboard 200*, prodavši se u skoro 159.000 primjeraka u prvoj sedmici izdanja. Proveo je 25 sedmica na ljestvici i s tim postao šesti platinasti album grupe u SAD-u. Godine 1997. se je u anketi kritičara časopisa *Rolling Stone* našao na devetom mjestu najboljih albuma 1996.

## Pozadina 
*From the Muddy Banks of the Wishkah* je drugi album grupe Nirvana, objavljen nakon smrti pjevača i gitariste Kurta Cobaina u aprilu 1994. Uglavnom ga je komponovao basist Krist Novoselić, koji je napisao i predgovor za album. Godine 1994. Novoselić i bubnjar Dave Grohl prvobitno su planirali da izdaju koncertni album koji će pratiti album *MTV Unplugged in New York*, set od dva diska prvobitno nazvan *Verse Chorus Verse*. Međutim, Novoselić i Grohl su navodno imali problema da rade na albumu tako brzo nakon Cobainove smrti, tako da je album sastavljen, ali nikada nije miksovan. Originalni spisak pjesama uključivao je nekoliko pjesama koje nisu na albumu From the Muddy Banks of the Wishkah - "Serve the Servants", "Dive", "Rape Me", "Sappy" i "Territorial Pissings" i razne verzije obrada pjesama.

Naziv albuma se odnosi na rijeku Wishkah u Aberdeenu, Washington, SAD, gdje je Cobain tvrdio da je kao tinejdžer provodio noći spavajući ispod mosta (pominje se u pjesmi "Something in the Way" sa albuma *Nevermind*). Novoselić je opovrgao tu tvrdnju, rekavši: "Nikad nije živio ispod tog mosta. On je tamo visio, ali nisi mogao da živiš na tim blatnjavim obalama gde se plima diže i spušta. To je bio njegov sopstveni revizionizam."

## Spisak pjesama 
## Zasluge 
**Nirvana**

* Kurt Cobain&nbsp;– pjevač, gitara
* Krist Novoselić&nbsp;– bas-gitara
* Dave Grohl&nbsp;– bubnjevi (osim na "Polly" i "Breed"), prateći pjevač na "Drain You", "Aneurysm", "Been a Son", "Sliver" i "Heart-Shaped Box"
* Chad Channing&nbsp;– bubnjevi na "Polly" i "Breed"
* Pat Smear&nbsp;– ritmična gitara na "Sliver", "Scentless Apprentice", "Heart-Shaped Box" i "Milk It", prateći pjevač na "Sliver" i "Heart-Shaped Box"

## Reference 
Kategorija:Koncertni albumi Nirvane
Kategorija:Albumi iz 1996.
60. meridijan (istok)

**60. istočni meridijan** jest meridijan koji je 60 stepeni istočno od nultog. Proteže se od Sjevernog pola preko Arktičkog okeana, Evrope, Azije, Indijskog okeana, Južnog okeana i Antarktika do Južnog pola. Tvori ortodromu sa 120. zapadnim meridijanom.

Kao i svim meridijanima, dužina mu je jednaka polovini obima Zemlje, tj. 20.003,932&nbsp;km. Na presjeku s ekvatorom udaljen je 6457&nbsp;km od Griničkog meridijana.

## Od pola do pola 
Počevši od Sjevernog pola i krećući se prema jugu do Južnog, ovaj meridijan prolazi kroz sljedeće lokacije ili vrlo blizu njih:

:

## Također pogledajte
*59. meridijan (istok)
*61. meridijan (istok)

## Reference 
## Vanjski linkovi 
Kategorija:Meridijani
Bukayo Saka

**Bukayo Ayoyinka Temidayo Saka** (5. septembar 2001), je engleski profesionalni nogometaš koji igra za Arsenal i reprezentaciju Engleske. Smatra se jednim od najboljih mladih krilnih napadača na svijetu.

Saka je svoju karijeru započeo u Arsenalu, gdje je sa Arsenalom osvojio FA Kup i dva FA Community Shielda.

## Nagrade 
#### Arsenal 
* FA Kup: 2019/20
* FA Community Shield: 2020, 2023
* UEFA Evropska liga drugoplasirani: 2018/19

#### Engleska 
* Evropsko prvenstvo drugoplasirani: 2020, 2024

#### Individualno 
* Engleski nogometaš godine: 2021/22, 2022/23
* Nogometaš mjeseca u Premijer ligi: Mart 2023
* PFA tim godine: Premier League 2022/23
* PFA mladi nogometaš godine: 2022/23 2021/22
* IFFHS mladi igrač (U20): 2021
* London Football Awards mladi nogometaš godine: 2023

## Reference 
## Vanjski linkovi 
* Profil na *Arsenal.com*

Kategorija:Rođeni 2001.
Kategorija:Živi ljudi
Kategorija:Nogometaši Arsenala
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Kategorija:Igrači na Evropskom prvenstvu u nogometu 2024.
Leandro Trossard

**Leandro Trossard** (4. decembar 1994), je belgijski profesionalni nogometaš koji igra za Arsenal i reprezentaciju Belgije.

## Raniji život 
Trossard je rođen 4. decembra 1994. godine u Maasmechelen, Limburg. (otac Peter Trossard i mama Linda Scheepers). Ima jednu mlađu sestru.
## Privatni život 
Trossard je u dugogodišnjoj vezi sa Laura Hilven od 2014. godine, te su se vjenčali 2019. godine.

## Statistika
### Klub 
### Reprezentacija
Ažurirano: 19.novembar 2023.

:*Do odigrane utakmice 19. novembar 2023.*

## Nagrade 
#### Genk 
* Jupiler Pro Liga: 2018/19
* Kup Belgije: 2012/13

#### Westerlo 
* Druga Liga Belgije: 2013/14

#### Arsenal 
* FA Community Shield: 2023

## Reference 
## Vanjski linkovi 
* Leandro Trossard na *Arsenal.com*
* Leandro Trossard  na *Premierleague.com*
* Leandro Trossard na *Soccerway.com*

Kategorija:Rođeni 1994.
Kategorija:Živi ljudi
Kategorija:Nogometaši Genka
Kategorija:Nogometaši KVC Westerloa
Kategorija:Nogometaši Arsenala
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Song Aiqin

**Song Aiqin**, () rođena 27. decembra 1970. u Dalianu je nekadašnja kineska biatlonka i nordijska skijašica-trkačica.

## Biografija 
### Karijera 
#### Olimpijske igre 
Song Aiqin je dva puta nastupila na Zimskim olimpijskim igrama: ZOI 1992. i ZOI 1994.
Najbolji rezultat u štafetnim utrkama bilo joj je 12-o mjesto na ZOI 1992. u štafeti, sa Wang Jinping i Liu Giulan sa zaostatkom od 7:55.4&nbsp;min iza francuske štafete u sastavu Corinne Niogret, Véronique Claudel i Anne Briand. Utrku je završila bez promašaja. U pojedinačnim utrkama najbolji plasman je ostvarila u Lillehammeru na ZOI 1994. kada je u utrci na 7,5&nbsp;km zauzela 23-o mjesto s jednim promašajem i 1:24.79&nbsp;min zaostatka iza pobjednice Kanađanke Myriam Bédard.

#### Svjetska prvenstva 
Nastupila je na dva Svjetska prvenstva od 1989-1995. ali nije osvojila ni jednu medalju. Na prvom nastupu na SP 1989. u austrijskom Feistritzu, nije zabilježila dobre plasmane u pojedinačnim utrkama: Osvojila je 7. februara je 42-o mjesto u utrci na 15&nbsp;km sa 14 promašaja i 21:40.9&nbsp;min zaostatka iza pobjednice Francuskinje Petre Behle. Najbolji rezultat joj je osmo mjesto šest godine kasnije na SP 1995, kada je u utrci na 15 km s jednim promašajem i  zaostatkom od  2:15.6&nbsp;min, iza pobjednice Corinne Niogret, koja je završila trku takođe s jednim promašajem. U ekipnim disciplinama na SP 1989. osvojila je zadnje deveto mjesto u štafetnoj utrci s  Wang Jinfen i Wang Jingge; te na istom prvenstvu u ekipnoj utrci zadnje deveto mjesto s Wang Jinfen, Liu Guilan i Wang Jingge. U slijedećem nastupu na SP 195. u  ekipnoj utrci osvojila je šesto mjesto od ukupno sedamnaest ekipa, s Wang Jinfen, Liu Jinfeng i Feng Quigan

#### Svjetski kup 
Aktivno je počela nastupati u takmičenjima Svjetskog kup u biatlonu nastupanja u sezoni 1991/92, kada je u njemačkom Ruhpoldingu 16. januara 1992. osvojila 29-o mjesto u utrci na 15&nbsp;km. Najbolji plasman u pojedinačnim disciplinama bilo joj je 21-o mesto u Antholzu u istoj sezoni, a u ekipnim utrkama deveto mjesto - od 14 ekipa koje su nastupile, 16. januara 1994. u sezoni 1993/94 s Wang Jinfen i Wang Jingge i Liu Jinfeng.

#### Azijske igre 
##### Skijaško trčanje 
Na Azijskim igrama u skijaškom trčanju osvojila je jednu srebrnu medalju u štafeti 1990. sa Song Shiji, Chi Xiumei i Wang Jinfen.

##### Biatlon 
Na Azijskim igrama u biatlonu osvojila je jednu zlatnu medalju u štafeti 1990. i jednu srebrnu u štafeti 1996. sa Liu Jinfeng, Wang Jinfen i Yu Shumei.

## Prestanak karijere 
Iz aktivnog bavljenja biatlonom povukla se 1996. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1970.
Kategorija:Biografije, Dalian
Kategorija:Kineski biatlonci
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Kineski olimpijci u biatlonu
Kategorija:Biatlonci na Azijskim igrama 1996.
Kategorija:Osvajači medalja na Azijskim igrama
Kategorija:Biatlonci na Azijskim igrama 1990.
Kategorija:Skijaši-trkači na Azijskim igrama 1990.
Wang Jinping (biatlonka)

**Wang Jinping**, () rođena 11. maja 1971. je nekadašnja kineska biatlonka. Mlađa sestra je kineske biatlonke Wang Jinfen.

## Biografija 
### Karijera 
#### Olimpijske igre 
Wang Jinping je dva puta nastupila na Zimskim olimpijskim igrama: ZOI 1992. i ZOI 1994.
Najbolji rezultat u štafetnim utrkama bilo joj je 12-o mjesto na ZOI 1992. u štafeti, sa Song Aiqin i Liu Giulan sa zaostatkom od 7:55.4&nbsp;min iza francuske štafete u sastavu Corinne Niogret, Véronique Claudel i Anne Briand. Utrku je završila sa četiri promašaja. U pojedinačnim utrkama najbolji plasman je ostvarila u Albertvillu na ZOI 1992. kada je u utrci na 7,5&nbsp;km zauzela 52-o mjesto s jednim promašajem i 4:13.2&nbsp;min zaostatka iza pobjednice Anfisa Rezcove, koja je nastupila za Ujedinjeni tim

#### Svjetska prvenstva 
Nastupila je na jednom Svjetskom prvenstvu. Na prvom nastupu na SP 1990. u sovjetskom Minsku, osvojila je 20. februara 42-o mjesto u utrci na 15&nbsp;km sa sedam promašaja i 10:50.8&nbsp;min zaostatka iza pobjednice Svjetlane Pečorske. Najbolji rezultat joj je 38-o mjesto na istom takmičenju, kada je u utrci na 7,5 km s četiri promašaja i  zaostatkom od 4:50.5&nbsp;min, iza pobjednice Anne Elvebakk, koja je završila trku takođe s dva promašaja. U ekipnim disciplinama nije nastupala.

#### Svjetski kup 
Aktivno je počela nastupati u takmičenjima Svjetskog kup u biatlonu u sezoni 1991/92, kada je u njemačkom Ruhpoldingu 16. januara 1992. osvojila 52-o mjesto u utrci na 15&nbsp;km. Najbolji rezultat u pojedinačnim disciplinama, bilo joj je 23-e mjesto 20. januara 1994. u sezoni 1993/94, u utrci na 15&nbsp;km u Antholzu. U ekipnim utrkama u istoj sezoni osvojila je deveto mjesto - od 14 ekipa koje su nastupile, 16. januara 1994. u sezoni 1993/94. s Liu Giulan i Wang Jingge i Song Aiqin.

#### Azijske igre 
##### Skijaško trčanje 
##### Biatlon 
## Prestanak karijere 
Iz aktivnog bavljenja biatlonom povukla se 1994. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1971.
Kategorija:Kineski biatlonci
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Kineski olimpijci u biatlonu